รถบิ๊กๆ ติดเครื่องรอนายในทำเนียบ เย้ยมาตรการบิ๊กตู่
นายกฯ ว้ากสั่งห้ามทำ ปิ๊งไอเดียโดรนพ่นน้ำ ฝุ่นพิษพุ่งปรี๊ด 40 เขต แตะโซนสีแดง-สีส้ม,กทม.-ปริมณฑลอ่วมหนักฝุ่นพิษขึ้นสีแดง 7 จุด-ส้ม 16 จุด เกินมาตรฐานรวม 40 พื้นที่ เหตุลมสงบอากาศลอยตัวไม่ได้ หน่วยงานภาครัฐเร่งงัดมาตรการสู้ หวังลมพัดแรงในวันที่ 23 ม.ค. จะช่วยได้ รถ ครม.เย้ยคำสั่งนายกฯที่ไม่ให้ติดเครื่องยนต์ขณะจอดในสถานที่ราชการ คนขับรถยังติดเครื่องยนต์เปิดแอร์รอนาย ประยุทธ์ กำชับอีกรถจอดในที่ราชการห้ามติดเครื่องรถเปิดแอร์รอ ตร.ทำเนียบฯเตรียมตรวจรถจอดติดเครื่อง,แม้ว่าหลายหน่วยงานของภาครัฐ จะพยายามออกมาแก้ปัญหาวิกฤติ ฝุ่นพิษ ที่ปกคลุมกรุงเทพมหานครอย่างหนักจนส่งผลกระทบต่อสุขภาพในขณะที่กรมควบคุมมลพิษพบสถานการณ์ฝุ่นละอองขนาดเล็กที่เป็นปัญหาเพิ่มขึ้นอีกหลายพื้นที่และน่าเป็นห่วง,เมื่อวันที่ 22 ม.ค. กรมควบคุมมลพิษ กระทรวงทรัพยากรธรรมชาติและสิ่งแวดล้อมรายงานสถานการณ์ฝุ่นละอองขนาดไม่เกิน 2.5 ไมครอน หรือ PM 2.5 ในพื้นที่ กทม.และปริมณฑล จากสภาพอุตุนิยมวิทยาที่อากาศในช่วงเช้าวันเดียวกันนี้ว่า อากาศลอยตัวไม่ดี มีสภาพอากาศปิด ลมสงบ ความเร็วลมส่วนใหญ่ต่ำกว่า 2 กม./ชม. ไม่มีฝน ส่งผลทำให้สถานการณ์ PM 2.5 พื้นที่ กทม.และปริมณฑล คุณภาพอากาศ ในภาพรวมอยู่ในระดับ เริ่มมีผลกระทบต่อสุขภาพ (สีส้ม) และ มีผลกระทบต่อสุขภาพ (สีแดง) ในบางพื้นที่ โดยมีค่าฝุ่นละอองอยู่ที่ 54-101 มคก./ลบ.ม. ปริมาณฝุ่นละอองเกินค่ามาตรฐาน (50 มคก./ลบ.ม.) รวม 40 พื้นที่,ปริมาณฝุ่นละอองสูงขึ้นจากเมื่อวันที่ 21 ม.ค. บริเวณพื้นที่ริมถนน คุณภาพอากาศอยู่ในระดับมีผลกระทบต่อสุขภาพ (สีแดง) 7 สถานี ประกอบด้วย ริมถนนพระราม 3 เจริญกรุง เขตบางคอแหลม, ริม ถนนเพชรเกษม เขตภาษีเจริญ, ริมถนนรัชดาภิเษก-ท่าพระ เขตธนบุรี, ริมถนนพระราม 2 เขตบางขุนเทียน, ริมถนนจรัญสนิทวงศ์ เขตบางพลัด, ริมทางคู่ขนานถนนพระราม 2 อ.เมืองสมุทรสาคร, และริมถนนซอยนิคมบ้านพักรถไฟธนบุรี 5 เขตบางกอกน้อย ขณะที่พื้นที่ทั่วไปคุณภาพอากาศอยู่ในระดับเริ่มมีผลกระทบต่อสุขภาพ (สีส้ม) 16 สถานี,ทั้งนี้ พื้นที่ที่ตรวจพบค่าฝุ่นเกินมาตรฐานได้แก่ บริเวณริมถนนกาญจนาภิเษก เขตบางขุนเทียน, แขวงบางนา เขตบางนา, แขวงคลองจั่น เขตบางกะปิ, แขวงดินแดง เขตดินแดง, ริมถนนดินแดง เขตดินแดง, ริมถนนพระราม 4 เขตปทุมวัน, ริมถนนอินทรพิทักษ์ เขตธนบุรี, ริมถนนลาดพร้าว เขตวังทองหลาง, แขวงพญาไท เขตพญาไท, แขวงพลับพลา เขตวังทองหลาง, ต.นครปฐม อ.เมืองนครปฐม, ต.บางกรวย อ.บางกรวย จ.นนทบุรี, ต.คลองหนึ่ง อ.คลองหลวง จ.ปทุมธานี, ต.ทรงคนอง อ.พระประแดง จ.สมุทรปราการ, ต.ตลาด อ.พระประแดง จ.สมุทรปราการ, ต.ปากน้ำ อ.สมุทรปราการ, ต.บางเสาธง อ.บางเสาธง จ.สมุทรปราการ, ต.อ้อมน้อย อ.กระทุ่มแบน จ.สมุทรสาคร ริมถนนคู่ขนานพระราม 2 อ.เมืองสมุทรสาคร ฝุ่นละอองขนาดไม่เกิน 10 ไมครอน (PM 10) ตรวจพบค่าระหว่าง 73-157 มคก./ลบ.ม. เกินมาตรฐานที่บริเวณริมถนนกาญจนาภิเษก เขตบางขุนเทียน ต.ทรงคนอง อ.พระประแดง จ.สมุทรปราการ ต.อ้อมน้อย อ.กระทุ่มแบน จ.สมุทรสาคร ริมถนนคู่ขนานพระราม 2 อ.เมืองสมุทรสาคร,คาดการณ์ในวันที่ 23 ม.ค.จากการพยากรณ์ และแบบจำลองของกรมอุตุนิยมวิทยา การลอยตัวของอากาศจะดีขึ้นเล็กน้อย ลมพัดแรงขึ้นอาจทำให้ฝุ่นละอองมีโอกาสเจือจางลงได้ คาดว่าคุณภาพอากาศจะอยู่ในระดับเริ่มมีผลกระทบต่อสุขภาพ ในส่วนกรมฝนหลวงและการบินเกษตรได้เพิ่มหน่วยปฏิบัติการที่นครสวรรค์ตั้งแต่ 21 ม.ค.,ผู้สื่อข่าวรายงานจากทำเนียบรัฐบาลว่า หลังเกิดปัญหาวิกฤติฝุ่นละอองในพื้นที่กรุงเทพฯ ทำให้ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ออก 9 มาตรการเร่งด่วน โดยเฉพาะข้อ 8 ระบุว่า รณรงค์ไม่ให้ติดเครื่องยนต์ขณะจอดในสถานที่ราชการ โรงพยาบาล โรงเรียน และพื้นที่ที่มีมลพิษสูง แต่ปรากฏว่าเจ้าหน้าที่ยังไม่ปฏิบัติตามมาตรการเร่งด่วนดังกล่าว โดยยังพบว่าเมื่อมีการประชุมภายใน ทำเนียบรัฐบาล และการประชุมคณะรัฐมนตรี (ครม.) รถยนต์ติดตามขบวนของรองนายกรัฐมนตรี รัฐมนตรี และหน่วยงานที่มาประชุม ยังติดเครื่องยนต์รอเจ้านาย จนกว่าการประชุมเสร็จ ยิ่งในวันที่มีการประชุม ครม. มีรถยนต์ติดเครื่องไว้หลายคัน และมีเจ้าหน้าที่นั่งอยู่ในรถยนต์ รวมถึงรถตัดสัญญาณการสื่อสารที่มาประจำการทุกวันอังคารที่มีการประชุม ครม.จะมาจอดบริเวณข้างห้องปฏิบัติการสื่อทำเนียบฯ มีการติดเครื่องยนต์ไว้ตลอดเวลาเช่นกัน ทั้งนี้ การติดเครื่องยนต์มีมานานก่อนจะมีปัญหาวิกฤติฝุ่นละออง,ต่อมาเวลา 13.00 น. พล.อ.ประยุทธ์ จันทร์โอชา นายกรัฐมนตรี กล่าวภายหลังการประชุม ครม. ถึงสถานการณ์วิกฤติฝุ่นละอองใน กทม.และปริมณฑล หลังสื่อมวลชนเสนอข่าวรถในขบวนติดตามรัฐมนตรีติดเครื่องยนต์ขณะจอดรอในทำเนียบรัฐบาลว่า ในที่ประชุม ครม.ได้ย้ำไปแล้วว่าส่วนของหน่วยงาน ราชการ ไม่ต้องติดเครื่องรอนาย รถของตนก็สั่งไม่ต้องติดเครื่องรอ เพราะเหม็นและเปลืองน้ำมัน เครื่องยนต์เสื่อมโดยใช่เหตุเปิดแอร์นั่งรอนายไม่ให้ทำ ได้ทำเป็นตัวอย่างไปแล้ว ทุกคนต้องช่วยกัน แต่ก็มีรถอื่นๆที่ติดเครื่องรอนานๆทั้งแท็กซี่ รถเมล์ รถขนส่งมวลชนทั้งหมด ถ้าถามว่าหยุดทั้งหมดทำได้ไหมก็ไม่ได้ ต้องหาวิธีการที่เหมาะสมในระหว่างนี้ เพราะหากกำหนดบทลงโทษจะยุ่งไปกันใหญ่ ออกกฎหมายมาทุกตัวพอปฏิบัติไม่ได้ก็เดือดร้อนกันอีก,นายกฯกล่าวอีกว่า เมื่อวันที่ 21 ม.ค.ได้ออกแถลงการณ์สถานการณ์ฝุ่นละออง PM2.5 เกินค่ามาตรฐาน ออก 9 มาตรการเร่งด่วนแก้ปัญหาอย่าให้ใครมาบิดเบือนว่าไม่ทำอะไรเลยหรือว่ารัฐบาลฉีดน้ำอย่างเดียวรัฐบาลทำหลายอย่าง ส่วนการใช้โดรนพ่นน้ำบรรเทาปัญหาฝุ่นละออง หลายคนถามว่าจะได้ประโยชน์อะไร ตรงนี้เป็นการทดลอง นำสิ่งที่วิจัยพัฒนาในวันหน้า มาทดลองวันนี้ วันนี้สมาคมโดรนให้ความร่วมมือทดสอบนำมาใช้แก้ปัญหาฝุ่นละอองในพื้นที่จำกัด ที่มีความสูงระยะ 25 เมตร น้ำไม่สามารถฉีดถึงได้ ปรากฏว่าเมื่อนำเครื่องมือของกรมควบคุมมลพิษไปวัดสามารถลดฝุ่นละอองได้ สมมติจาก 70 มคก./ลบ.ม. เหลือ 50 มคก./ลบ.ม. อย่างประเทศจีนนำโดรนมาใช้เอาน้ำลงมา รวมถึงการใช้สารเคมีด้วยต้องตรวจสอบว่าใช้อย่างไร หลายอย่างต้องมีการวิจัยและพัฒนา ติติงว่าเป็นการหลอกลวงไม่ได้ ทุกอย่างเกิดจากการทดลอง เราต้องหาหลายมาตรการในการทำงาน,นายกฯยังกล่าวถึงกรณีชาวบ้านร้องเรียน โรงซ่อมของการรถไฟแห่งประเทศไทย (รฟท.) มักกะสัน มีการเผาเพื่อพ่นสีโบกี้รถไฟเชื่อเป็นสาเหตุหนึ่งเกิดปัญหาฝุ่นละอองเกินค่ามาตรฐาน ว่า ได้สั่งการไปแล้วและให้ดูว่า รฟท.มีมาตรการในการป้องกันอย่างไร ก็เป็นส่วนหนึ่งเพราะฝุ่นละออง PM2.5 เกิดจากหลายสาเหตุด้วยกัน คงไม่ใช่ภาครัฐอย่างเดียวทั้งภาคเอกชนและประชาชน ภาคธุรกิจพ่นสีทั้งหมด ทุกคนต้องมีความรับผิดชอบ วันนี้ได้กำชับกระทรวงคมนาคม รฟท.และทุกกระทรวงได้ดำเนินการในเรื่องเหล่านี้,ต่อมา พ.ต.อ.กัมปนาท ณ วิชัย ผู้กำกับการกอง 4 กองบังคับการตำรวจสันติบาล 3 ทำเนียบรัฐบาล ได้สั่งการตำรวจในทำเนียบรัฐบาล แต่ละจุดโดยเฉพาะด้านการจราจรและประจำจุดตึกบัญชาการให้เน้นย้ำและตรวจสอบกำชับให้มีการดับเครื่องยนต์ทุกครั้งที่มีการจอดรถเพราะทำเรียบรัฐบาลต้องเป็นต้นแบบในการทำเช่นนี้,อีกด้านหนึ่ง วันเดียวกัน นายศิริพงษ์ รัสมี อดีตประธานสภาเขตหนองจอก นางวิมล หมอหวัง ประธานชุมชนมิตรไมตรี ฝ่ายนิติบุคคลหมู่บ้านเต็มสิริ วิลล์ และชาวชุมชนมิตรไมตรี ร่วมกันร้องเรียนผ่านสื่อมวลชน หลังได้รับความเดือดร้อนจากการเผาขยะในซอยมิตรไมตรี 6/8 แขวงและเขตหนองจอก กทม. ที่มีชาวบ้านนำขยะเข้าไปทิ้งตามทาง ระยะทางกว่า 1.5 กม.และจุดไฟเผาส่งผลให้เกิดควันกลิ่นเหม็นลอยเข้าที่พักอาศัยมาเป็นเวลานานหลายปีและควันลอยไปบนอากาศทำให้เป็นปัญหามลพิษอีกด้วย,นายวุฒิภัทร คำประกอบ ผอ.เขตหนองจอก กล่าวว่า พื้นที่ดังกล่าวเป็นพื้นที่ส่วนบุคคล เป็นที่เปิดโล่งมีชาวบ้านนำขยะไปทิ้งและจุดไฟเผา ขณะนี้ทำได้แค่เอารถน้ำไปฉีดดับไฟถ้ามีการจุดไฟเผาขยะเพื่อไม่ให้ลุกลาม เขตอยู่ระหว่างการติดต่อเจ้าของพื้นที่ ถ้าได้รับอนุญาตจะนำขยะออกไปทิ้งทำลายที่อื่นและปิดกั้นพื้นที่ทันที,ที่สำนักงานทรัพยากรธรรมชาติสิ่งแวดล้อมจังหวัดสมุทรสาคร ช่วงบ่ายวันเดียวกัน นายธีรพัฒน์ คัชมาตย์ รอง ผวจ.สมุทรสาคร เรียกประชุมหน่วยงานที่เกี่ยวข้องกับการแก้ไขปัญหาฝุ่นละอองในพื้นที่ หลังจากกรมควบคุมมลพิษรายงานคุณภาพอากาศว่ามีพื้นที่สีแดง 2 จุดคือ ต.อ้อมน้อย อ.กระทุ่มแบน และริมถนนคู่ขนานพระราม 2 อ.เมืองสมุทรสาคร จากเดิมพื้นที่ทั้ง 2 จุดเคยเป็นแค่สีส้มเท่านั้น,นายธีรพัฒน์กล่าวว่า ที่ผ่านมา จ.สมุทรสาคร เฝ้าระวังและแก้ไขปัญหาฝุ่นละอองขนาดเล็กกว่า 2.5 ไมครอน ที่เกิดขึ้นในพื้นที่มาอย่างต่อเนื่อง วันนี้เรียกประชุมเพื่อติดตามผลการปฏิบัติงานตามที่ ผวจ.เคยสั่งการให้แก้ไขปัญหาอย่างเข้มงวด ครั้งนี้ยังสั่งการเพิ่มเติมให้สาธารณสุขจังหวัดทำหนังสือแจ้งเตือนไปยังโรงเรียนและศูนย์บริการสาธารณสุขทุกแห่ง ถึงแนวทางการปฏิบัติของคนในพื้นที่ในระยะนี้ โดยเฉพาะกลุ่มเฝ้าระวัง เด็ก ผู้สูงอายุ ผู้ที่เป็นโรคเกี่ยวกับทางเดินหายใจ ถ้าเป็นไปได้ขอให้งดกิจกรรมกลางแจ้ง และสวมหน้ากากป้องกัน ส่วนอำเภอ อปท.แต่ละพื้นที่ให้ล้างถนนถี่ขึ้นจากเดิม
รถ ครม.เย้ยคำสั่งนายกฯที่ไม่ให้ติดเครื่องยนต์ขณะจอดในสถานที่ราชการ คนขับรถยังติดเครื่องยนต์เปิดแอร์รอนาย ประยุทธ์ กำชับอีกรถจอดในที่ราชการห้ามติดเครื่องรถเปิดแอร์รอ
ฝุ่นละออง,PM 2.5,ติดเครื่องรถ,คำสั่งบิ๊กตู่,ข่าวหน้า1